Ինչ վերաբերում է Մոլդովային, ապա այն իրապես «հաջողված պատմություն» է, քանի որ այն մինչև այժմ չի դարձել Արևմուտք-ՌԴ հակազդեցության կիզակետ, ինչի համար գուցե կան օբյեկտիվ հիմքեր: Մոլդովան հաջողել է ԵՄ-ի հետ ստորագրել ԱՀ-ն և Մերձդնեստրի հակամարտության տրանսֆորմացման գործընթացում մինչև վերջին զարգացումները կարողացել է հասնել նրան, որ Մերձդնեստրի բնակչությունն իր ընկալումներում գոնե մասամբ ԱՀ-ն ընկալում է նաև որպես իրեն առնչվող փաստաթուղթ: Պետք է ասել, որ ԱլԳ-ն այս ամենում իր մեծ դերն է ունեցել, հետևաբար Մոլդովան իրապես «հաջողված պատմություն» է: